Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 395/13/8803	Košice II, 11.2.2014
EEČ : 2-64-70-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	V trestnej veci vedenej proti obvinenému XXXXX za prečin zanedbania povinnej výživy podľa § 207 ods. 1, ods. 3 písm. b/ Tr. zákonana tom skutkovom základe, že 

- si povinný XXXXX a ani inde od 01. 12. 2011 doposiaľ neplní riadne zákonnú vyživovaciu povinnosť voči svojmu dieťaťu XXXXX, 
nar. 09. 03. 1994, bytom XXXXX, XXXXX, hoci mu táto povinnosť vyplýva 
zo Zákona o rodine a k tejto povinnosti bol zaviazaný rozsudkom XXXXX XXXXX I pod spisovou značkou č. XXXXX zo dňa 07. 06. 2007, ktorý nadobudol právoplatnosť dňa 04. 07. 2007 a vykonateľnosť 25. 07. 2007, ktorým mu bola uložená povinnosť prispievať na výživu maloletého XXXXX sumu 2 000,- Sk (66,39 €), vždy do 25. dňa toho ktorého mesiaca vopred k rukám matky XXXXX, nar. 08. 03. 1961, trvale bytom XXXXX, XXXXX, ktorej týmto svojím konaním dlhuje na výživnom za obdobie od 01. 12. 2011 doposiaľ sumu v celkovej výške 1 261,41 €.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície v Košiciach sp. zn. ORP-XXXXX zo dňa 27. 06. 2013 bolo podľa § 206 ods. 1 Tr. poriadku vznesené obvinenie XXXXX za prečin zanedbania povinnej výživy podľa § 207 ods. 1, ods. 3 písm. b/ Trestného zákona 
na tom skutkovom základe, ako je to uvedené v predmetnom uznesení.
	
	Preskúmaním predmetného spisu som v rámci prokurátorského dozoru zistila, že z výsledkov vykonaného dokazovania vyplýva jednoznačný a nespochybniteľný záver o tom, že je trestné stíhanie neprípustné (§ 9 ods. 1 písm. d/ Tr. poriadku proti tomu kto zomrel alebo bol vyhlásený za mŕtveho).  

	Vyššie uvedenú skutočnosť, že obvinený XXXXX dňa 10. 07. 2013 zomrel, preukazuje úmrtný list vystavený Matričným úradom mestská časť XXXXX-XXXXX.

	Podľa § 215 ods. 1 písm. d/ Tr. poriadku prokurátor zastaví trestné stíhanie, ak je trestné stíhanie neprípustné podľa § 9 ods. 1 písm. d/ Tr. poriadku.

	Vzhľadom na uvedené som rozhodla tak, ako je to uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka